9. การจัดการ

 (1) โครงสร้างการจัดการ

 โครงสร้างกรรมการบริษัท แบ่งเป็น

1.  คณะกรรมการบริษัท ประกอบด้วย กรรมการทั้งสิ้นจำนวน 13 ท่าน

  1. นายสมชัย ถวิลเติมทรัพย์ ประธานกรรมการ

  2. นายชูศักดิ์ ปรัชญางค์ปรีชา กรรมการ และกรรมการผู้จัดการ

  3. นายถกล ถวิลเติมทรัพย์ กรรมการ และรองกรรมการผู้จัดการอาวุโส

  4. นายประเทือง ศรีรอดบาง กรรมการอิสระ และประธานคณะกรรมการตรวจสอบ

  5. นายกรีธา มติธนวิรุฬห์ กรรมการอิสระ และคณะกรรมการตรวจสอบ

  6. นายวรวิทย์ โรจน์รพีธาดา กรรมการ และกรรมการตรวจสอบ

  7. นายการุญ นันทิลีพงศ์ กรรมการ และผู้ช่วยกรรมการผู้จัดการ

  8. นายทรงฤทธิ์ นิวัติศัยวงศ์ กรรมการ และผู้จัดการฝ่ายจัดซื้อ

  9. นายกิตติ ฉัตรเลขวนิช กรรมการ

  10. นายประสิทธิ์ กนกวงศ์ กรรมการ

  11. นายพรชัย เตชวัฒนสุข กรรมการ

  12. นายภควัต โกวิทวัฒนพงศ์ กรรมการ

  13. นายสมเกียรติ ถวิลเติมทรัพย์ กรรมการ

ขอบเขตอำนาจหน้าที่ของคณะกรรมการบริษัท ดำเนินการภายในขอบเขตของกฎหมาย
วัตถุประสงค์และข้อบังคับของบริษัท และตามมติของที่ประชุมผู้ถือหุ้น

2.  คณะกรรมการตรวจสอบ รายงานต่อคณะกรรมการบริษัท ประกอบด้วย

  1. นายประเทือง ศรีรอดบาง ประธานคณะกรรมการตรวจสอบ

  2. นายกรีธา มติธนวิรุฬห์ กรรมการตรวจสอบ

  3. นายวรวิทย์ โรจน์รพีธาดา กรรมการตรวจสอบ

ขอบเขตหน้าที่และความรับผิดชอบในเรื่องจัดทำและเปิดเผยข้อมูลทางการเงินให้ครบถ้วน
จัดให้มีระบบควบคุมภายในที่เหมาะสม ไม่ให้เกิดการขัดแย้งทางผลประโยชน์
ดูแลให้บริษัทปฏิบัติตามข้อกำหนดและกฎหมายที่เกี่ยวข้อง และภารกิจอื่น ๆ
ตามที่คณะกรรมการบริษัทกำหนดหรือมอบหมาย

3.  คณะอนุกรรมการ ประกอบด้วย

  1. นายชูศักดิ์ ปรัชญางค์ปรีชา

  2. นายถกล ถวิลเติมทรัพย์

  3. นายการุญ นันทิลีพงศ์

  4. นายทรงฤทธิ์ นิวัติศัยวงศ์

ขอบเขตและหน้าที่ในการดำเนินกิจกรรมย่อยของบริษัท
เพื่อให้กระทำนิติกรรมขอและใช้วงเงินสินเชื่อต่าง ๆ เปิดบัญชีเงินฝากและบัญชีเดินสะพัด
ในนามของบริษัทกับธนาคารหรือสถาบันการเงิน กระทำการยื่นคำขอ ติดต่อ ยื่นคำเสนอ
และทำนิติกรรมใดกับส่วนราชการ เพื่อให้ได้มาซึ่งสิทธิต่าง ๆ ของทางบริษัท

รายละเอียดคณะกรรมการและผู้บริหาร

โปรดดูรายละเอียดตามเอกสารแนบ 1

(2) การสรรหากรรมการและผู้บริหาร

 กรรมการแต่งตั้งโดยที่ประชุมผู้ถือหุ้น ในการแต่งตั้งดังกล่าว คณะกรรมการทั้งหมดจะเป็นผู้ร่วมสรรหาคัดเลือก โดยถือว่าคณะกรรมการทั้งหมดเป็นกรรมการสรรหา (nominating committee) และเมื่อได้รายชื่อบุคคลที่เหมาะสมแล้ว ก็จะนำเสนอที่ประชุมผู้ถือหุ้นเพื่อให้แต่งตั้งต่อไป ในการแต่งตั้งคณะกรรมการ ถือตามเสียงข้างมาก ในการออกเสียงจะไม่มีระบบ Cumulative Voting

(3) ค่าตอบแทนผู้บริหาร

ค่าตอบแทนผู้บริหารของบริษัท เป็นค่าตอบแทนที่เป็นตัวเงิน และค่าตอบแทนอื่น ๆ สำหรับปี 2543
ค่าตอบแทนรวมเบี้ยประชุมของกรรมการบริษัท จำนวน 13 ท่าน เป็นจำนวน 1,720,000 บาท
และค่าตอบแทนผู้บริหาร รวมทั้งเงินกองทุนสำรองเลี้ยงชีพ เป็นจำนวน 12.289 ล้านบาท

จำนวนหุ้นของผู้บริหารในปี 2543 เพิ่มขึ้น จำนวน 94,477 หุ้น

(4) การกำกับดูแลกิจการ

ค ณะกรรมการบริษัทมีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (code of
best practices) ที่เป็นไปตามแนวทางของตลาดหลักทรัพย์แห่งประเทศไทย

(5) การดูแลเรื่องการใช้ข้อมูลภายใน

บริษัทมีนโยบายและวิธีการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตัว
รวมทั้งเพื่อการซื้อขายหลักทรัพย์โดยเฉพาะในช่วง 1 เดือนก่อนที่งบการเงินเผยแพร่ต่อ
สาธารณชน โดยการกำหนดให้ผู้บริหารต้องรายงานการซื้อขายหลักทรัพย์ทุกครั้งที่มีการซื้อ-ขาย
ส่วนบทลงโทษก็เป็นไปตามกฎเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
(กลต.) ว่าด้วยเรื่องหลักเกณฑ์ เงื่อนไขและวิธีการเกี่ยวกับการจัดทำและเปิดเผยรายงานการ
ถือหลักทรัพย์

(6) บุคลากร

ในปี 2543 บริษัทมีพนักงานทั้งสิ้น 506 คน แบ่งเป็นพนักงานสำนักงานกรุงเทพฯ 57 คน และสำนักงานชุมพร 449 คน ค่าตอบแทนรวมของพนักงานทั้งหมด เช่น เงินเดือน โบนัส และเงินสมทบกองทุนสำรองเลี้ยงชีพ เป็นจำนวน 65.969 ล้านบาท และไม่มีข้อพิพาทด้านแรงงานที่สำคัญในระยะ 3 ปีที่ผ่านมา

นโยบายในการพัฒนาพนักงานปี 2543 บริษัทมีนโยบายในการผลิตเต็มกำลังการผลิต โดยปัญหาที่ประสบคือเรื่องการตอบสนองต่อความพึงพอใจของลูกค้าทั้งในเรื่องคุณภาพสินค้าและคุณภาพของการบริการ ดังนั้นบริษัทจึงได้ดำเนินการริเริ่มนำระบบคุณภาพ เข้ามาใช้ในองค์กรให้เป็นรูปธรรมไม่ว่าจะเป็น ระบบคุณภาพ ISO 9002 และ ระบบความปลอดภัยในงาน

แผนการพัฒนาพนักงานในบริษัทในปี 2543
มุ่งเน้นการอบรมและพัฒนาพนักงานในระดับต่างๆให้เข้าใจถึงวิธีการของระบบคุณภาพ
รวมถึงการอบรมหน้าที่งานใหม่ในบริษัทที่ถูกระบุไว้ในข้อกำหนดของระบบคุณภาพ